CELEX: C2005/229/11
Language: sk
Date: 2005-09-17 00:00:00
Title: Vec C-269/05: Žaloba podaná 23. júna 2005 Komisiou Európskych spoločenstiev proti Helénskej republike

17.9.2005   
            
            
               SK
            
            
               Úradný vestník Európskej únie
            
            
               C 229/5
            
         Žaloba podaná 23. júna 2005 Komisiou Európskych spoločenstiev proti Helénskej republike
   (Vec C-269/05)
   (2005/C 229/11)
   Jazyk konania: gréčtina
   Komisia Európskych spoločenstiev, v zastúpení: Knut Simonsson a Georgios Zavvos, členovia právnej služby Komisie, ktorí si zvolili adresu na doručovanie v Luxemburgu, podala 23. júna 2005 na Súdny dvor Európskych spoločenstiev žalobu proti Helénskej republike.
   Žalobkyňa navrhuje, aby Súdny dvor:
   
               1)
            
            
               určil, že ponechaním v účinnosti prístavné poplatky vyberané od lodí prepravujúcich cestujúcich (vrátane výletných námorných lodí pre okružné plavby) alebo od nákladných lodí za vplávanie, prirazenie k brehu alebo kotvenie v prístavoch Pireus a Solún, pričom pri preprave medzi dvomi vnútroštátnymi prístavmi sú požadované nižšie poplatky ako pri preprave s miestom určenia v zahraničí, a to:
               
                           —
                        
                        
                           prístavné poplatky v prospech akciových spoločností spravujúcich prístavy, ktoré boli založené zákonom č. 2932/2001 a v prospech prístavov Pireus a Solún, ktoré sú vyberané od vozidiel naloďovaných na trajekty s miestom určenia v zahraničí, zatiaľ čo tieto poplatky sa nevyberajú v prípade spojení medzi gréckymi prístavmi,
                        
                     
                           —
                        
                        
                           možnosť vyberať na základe článku 26 ods. 13 zákona č. 1828/1989 v prospech miest a obcí poplatky od vozidiel naloďovaných na trajekty s miestom určenia v zahraničí,
                        
                     si Helénska republika nesplnila povinnosti, ktoré jej vyplývajú z článku 1 nariadenia Rady (EHS) č. 4055/86 (1) z 22. decembra 1986, ktorým sa uplatňuje zásada slobody poskytovať služby na námornú dopravu medzi členskými štátmi a medzi členskými štátmi a tretími krajinami;
            
         
               2)
            
            
               zaviazal Helénsku republiku nahradiť trovy konania.
            
         Žalobné dôvody a hlavné tvrdenia
   Komisia vyčíta Helénskej republike, že do svojho vnútroštátneho práva správne neprebrala nariadenie č. 4055/86 tak, ako bolo vyložené Súdnym dvorom (rozsudky z 5. októbra 1994, Komisia/Francúzsko, C-381/93 (2); zo 17. mája 1994, Corsica Ferries, C-18/93 (3); zo 14. novembra 2002, Geha Naftiliaki a i., C-435/00 (4)).
   
      (1)  Ú. v. ES L 378, 31.12.1986, s. 1.
   
      (2)  Zb. 1994, s. I-5145.
   
      (3)  Zb. 1994, s. I-1783.
   
      (4)  Zb. 2002, s. I-10615.